ബംഗളുരുവിലെ കുട്ടികളില് കോവിഡ് പടര്ന്നു പിടിക്കുന്നു സംസ്ഥാനത്തുടനീളം കുട്ടികള്ക്കായുള്ള മെഡിക്കല് ക്യാമ്ബുകള് നടത്താനൊരുങ്ങി കര്ണാടക ബംഗളുരു: കുട്ടികളില് കോവിഡ് പടര്ന്നു പിടിക്കുന്ന സാഹചര്യത്തില് അടിയന്തിര നടപടികളുമായി കര്ണാടക സര്ക്കാര്. സംസ്ഥാനത്തുടനീളം കുട്ടികള്ക്കായുള്ള മെഡിക്കല് ക്യാമ്ബുകള് നടത്താന് ബന്ധപ്പെട്ട വകുപ്പുകള്ക്ക് നിര്ദ്ദേശം നല്കിയിട്ടുണ്ടെന്ന് മുഖ്യമന്ത്രി ബസവരാജ് ബൊമ്മൈ 120821 വ്യാഴാഴ്ച മംഗളുരു വിമാനത്താവളത്തില് വച്ച് പറഞ്ഞു. ക്യാമ്ബുകള് കോവിഡ് 19 കേസുകള് കണ്ടെത്താന് സഹായിക്കുക മാത്രമല്ല, പോഷകാഹാരക്കുറവ്, കുട്ടികളിലെ മറ്റ് പ്രശ്നങ്ങള് എന്നിവ പരിശോധിക്കുകയും ചെയ്യും. വിദ്യാഭ്യാസ വകുപ്പുമായി ചേര്ന്നാകും ആരോഗ്യ വകുപ്പ് ക്യാമ്ബുകള് നടത്തുകയെന്നും അദ്ദേഹം പറഞ്ഞു. ബെംഗളൂരുവില് ആഗസ്ത് 11 വരെയുള്ള അഞ്ചു ദിവസത്തിനിടെ കോവിഡ് ബാധിച്ചത് 142 കുട്ടികള്ക്കാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ 9 വയസ്സില് താഴെയുള്ള 106 കുട്ടികള്ക്കും 9നും 19നും ഇടയില് പ്രായമുള്ള 136 കുട്ടികള്ക്കുമാണ് കോവിഡ് സ്ഥിരീകരിച്ചത്. കോവിഡ് മൂന്നാം തരംഗം ഏറ്റവും കൂടുതല് ബാധിക്കുക കുട്ടികളെയാണ് എന്ന തരത്തിലുള്ള റിപ്പോര്ട്ടുകള് ശരിവെക്കുന്നതാണീ കണക്കുകള്. വരും ദിവസങ്ങളില് കോവിഡ് ബാധിതരായ കുട്ടികളുടെ എണ്ണം കൂടാന് സാധ്യതയുണ്ടെന്ന് ആരോഗ്യവകുപ്പ് മുന്നറിയിപ്പും നല്കിയിട്ടുണ്ട്.